b'\n_START_ARTICLE_\nAndrej Pavlovec\n_START_SECTION_\n\xc5\xbdivljenje in delo\n_START_PARAGRAPH_\nIz umetnostne zgodovine je 1956 diplomiral na ljubljanski Filozofski fakulteti. Po diplomi se je kor ravnatelj zaposlil v Lo\xc5\xa1kem muzeju v \xc5\xa0kofji Loki. Leta 1959 je organiziral prenos muzejske zbirke iz Pu\xc5\xa1tala na \xc5\xa0kofjelo\xc5\xa1ki grad, kjer so 1961 odprli tudi prvi slovenski muzej na prostem, 1962 pa uredili galerijo. Ob pripravi razstav del sodobnih umetnikov se je Pavlovec razvil v pomembnega likovnega kritika. Z dr. Avgu\xc5\xa1tinom je bil eden klju\xc4\x8dnih poznavalcev in popularizatorjev sodobnega gorenjskega slikarstva. Bil je tudi pobudnik in organizator Groharjeve kolonije v \xc5\xa0kofji Loki. Pripravljal je besedila za kataloge in pisal strokvna besedila za dnevno \xc4\x8dasopisje in strokovne revije. Prejel je Valvasorjevo nagrado.'